b'\n_START_ARTICLE_\nOb\xc4\x8dina Litija\n_START_SECTION_\nZgodovina ob\xc4\x8dine\n_START_PARAGRAPH_\nV zgodovinskih virih Litija s svojo okolico sodi med zelo stara naselja. Obmo\xc4\x8dje je bilo naseljeno \xc5\xbee v prazgodovinski dobi, o \xc4\x8demer pri\xc4\x8dajo \xc5\xa1tevilne arheolo\xc5\xa1ke najdbe. Strokovnjaki omenjajo najdbe iz tega obdobja na Va\xc4\x8dah, Glinjeku, v Javorju, Vintarjevcu, Gornjem Logu pri Litiji in \xc5\xa1e drugod. Pomembne izkopanine ilustrirajo \xc5\xbeivljenje takratnih staroselcev ter dokazujejo pomen trgovine med severom in jugom v teh krajih. Dana\xc5\xa1nje mesto Litija le\xc5\xbei ob reki Savi, ki je bila naravna prastara pot, \xc5\xbee v bronasti dobi. Tej poti se je od severa pridru\xc5\xbeila pot, po kateri so od srede prvega tiso\xc4\x8dletja pred na\xc5\xa1im \xc5\xa1tetjem preva\xc5\xbeali jantar od Balti\xc5\xa1kega morja v Italijo. V teh krajih je \xc5\xa1la pot preko Svete Gore na Va\xc4\x8de in se je med Gornjim Logom in Kresnicami (torej verjetno v okolici Hoti\xc4\x8da) zdru\xc5\xbeila s savsko potjo. Takratna Litija je bila majhna vas. Kraj je bil prvi\xc4\x8d omenjen leta 1145, ko je oglejski patriarh Peregrin podaril svojo kmetijo v Litiji Sti\xc5\xa1kemu samostanu. Do zdaj znana imena kraja so: villa Litta, Lutija, Lutey, Littai in sedanja Litija. Po Valvasorjevem tolma\xc4\x8denju naj bi ime Litija izhajalo iz latinskega imena litus, kar pomeni obre\xc5\xbeje. Kot trg se Litija prvi\xc4\x8d omenja leta 1386, prvi ohranjeni dokument o tr\xc5\xa1kih pravicah pa je \xc5\xa1ele iz leta 1528. Mestne pravice je dobila leta 1952. Prebivalstvo je \xc5\xbeivelo predvsem od kmetijstva in obrti vse do izgradnje \xc5\xbeeleznice leta 1849, ko so se odprle mo\xc5\xbenosti za razvoj industrije v Litiji.\n_START_SECTION_\nNaselja v ob\xc4\x8dini\n_START_PARAGRAPH_\nBerinjek, Bistrica, Biti\xc4\x8de, Boltija, Borovak pri Pol\xc5\xa1niku, Breg pri Litiji, Brezje pri Kumpolju, Brezovo, Brglez, Cirku\xc5\xa1e, \xc4\x8cate\xc5\xa1ka Gora, \xc4\x8ceplje, Dobje, Dobovica, Dole pri Litiji, Dolgo Brdo, Gabrovka, Gabrska Gora, Gobnik, Goli\xc5\xa1\xc4\x8de, Gorenje Jelenje, Gornje Ravne,          Hohovica, Hude Ravne, Javorje pri Gabrovki, Jelenska Reber, Jesenje, Jevnica, Je\xc5\xbeevec, Kal pri Dolah, Kamni Vrh, Kandr\xc5\xa1e, Klanec pri Gabrovki, Klenik, Konj, Konj\xc5\xa1ica, Kresnice, Kresni\xc5\xa1ke Poljane, Kresni\xc5\xa1ki Vrh, Kr\xc5\xbei\xc5\xa1\xc4\x8de pri \xc4\x8cate\xc5\xbeu, Kumpolje, Laze pri Gobniku, Laze pri Va\xc4\x8dah, Le\xc5\xa1e, Litija, Ljube\xc5\xbe v Lazih, Lukovec, Magolnik, Mala Goba, Mala Sela, Mamolj, Morav\xc4\x8de pri Gabrovki, Morav\xc5\xa1ka Gora, Nova Gora, Okrog, Pe\xc4\x8dice, Podbukovje pri Va\xc4\x8dah, Podpe\xc4\x8d pod Skalo, Pod\xc5\xa1entjur, Pogonik, Pol\xc5\xa1nik, Ponovi\xc4\x8de, Potok pri Va\xc4\x8dah, Prelesje, Prevale, Preveg, Pre\xc5\xbeenjske Njive, Radgonica, Ravne, Renke, Rib\xc4\x8de, R\xc5\xbei\xc5\xa1\xc4\x8de, Sava, Selce, Slavina, Slivna, Sopota,  Spodnje Jelenje, Spodnji Hoti\xc4\x8d, Spodnji Log, Stranski Vrh, Strmec, Suhadole, \xc5\xa0irmanski Hrib, \xc5\xa0iroka Set, \xc5\xa0umnik, Teneti\xc5\xa1e, Tepe, Tihaboj, Tlaka, Tolsti Vrh, Va\xc4\x8de, Velika Goba, Velika Preska, Veliki Vrh pri Litiji, Vernek, Vodice pri Gabrovki, Vov\xc5\xa1e, Zagorica, Zagozd, Zapodje, Zavrh, Zglavnica, Zgornja Jevnica, Zgornji Hoti\xc4\x8d, Zgornji Log'